text: জনগনের পারাপারের সুবিধার্থে বাঁশের সাঁকো তৈরী করলেন যুবলীগ নেতা জনগনের পারাপারের সুবিধার্থে বাঁশের সাঁকো তৈরী করলেন যুবলীগ নেতা – SomoyerChokh.net
  জনগনের পারাপারের সুবিধার্থে বাঁশের সাঁকো তৈরী করলেন যুবলীগ নেতা
  আপডেট টাইম : মঙ্গলবার, ১৩ এপ্রিল, ২০২১, ৫.০১ পিএম
  ফরিদপুরের নগরকান্দায় কুমার নদের উপর নির্মিত বেইলী ব্রীজটি বালু ভর্তি ট্রাক নিয়ে ভেঙে পড়ায় ফরিদপুর শহরের সাথে নগরকান্দা সহ ৪/৫টি জেলার সড়ক পথে যানচলাচল বন্ধ হয়ে যায়। নগরকান্দা পৌরসভার সীমানাকে দু'ভাগে বিভক্ত করে বয়ে গেছে কুমার নদ। বিগত প্রায় ৩৫ বছর আগে নির্মিত বেইলি ব্রীজটি গত ২০ মার্চ বালি ভর্তি ট্রাক নিয়ে আংশিক ভেঙ্গে নদীতে পড়ে যায়। দুইপাড়ের মানুষ পারাপারে অসুবিধায় পড়ে। ধসে পড়ার ১৫ দিন পার হলেও সংস্কার না হওয়ায় অসহনীয় দুর্ভোগ পোহাতে হচ্ছে স্থানীয়দের। তাৎক্ষনিক ভাবে নগরকান্দা পৌর যুলীগের সাবেক সভাপতি, জনতার মেয়র ক্ষ্যাত কামরুজ্জামান মিঠু তার নিজ অর্থায়নে দুইটি বাঁশের সাকোঁ তৈরী করে দিয়েছেন। এতে দুই পাড়ের সাধারন জনগনের পারাপারের দুর্ভোগ কিছুটা লাঘব হয়েছে।
  অতি গুরুত্বপূর্ণ স্থানে জনগনের পারাপারের জন্য সাকোঁ তৈরী করে দেয়ায় এলাকার লোকজন কামরুজ্জামান মিঠুকে ধন্যবাদ জানিয়েছেন। কামরুজ্জামান মিঠু বলেন, কুমার নদীর বেইলি ব্রীজটি ভেঙ্গে পড়ায় দুই পাড়ের মানুষ নদী পারাপারে দুর্ভোগের কথা চিন্তা করে দুটি বাঁশের সাকোঁ তৈরী করে দিলাম। কারন মানুষের পাশে থাকা মানুষের কাজ।
  উপজেলা নির্বাহী কর্মকর্তা জেতী প্রু বলেন, ব্রীজের সংস্কারের কাজ দ্রুত চলমান আছে। আশাকরি কয়েক দিনের মধ্যে কাজ শেষ হয়ে যান চলাচল স্বাভাবিক হবে।